
30 DR.30.9.2003 
 

Berhormatlah ahli-ahli yang dekat dengan kampung-kampung dan  dengan adanya 
perkhidmatan Yang Berhormat memberi  maklum balas, kementerian amat berterima kasih.  

Tuan Yang di-Pertua, sekianlah sahaja jawapan saya terhadap isu-isu yang 
dibangkitkan oleh Ahli-ahli Yang Berhormat.  Bagi perkara-perkara lain yang disentuh oleh 
Ahli-ahli Yang Berhormat tetapi tidak sempat dijawab di sini, kementerian saya akan 
mengambil perhatian dan akan mengambil tindakan yang sewajarnya. Sekian, terima 
kasih. 

Tuan Yang di-Pertua:  Kementerian Tenaga, Komunikasi dan Multimedia. 

11.59 pagi. 

 Timbalan Menteri Tenaga, Komunikasi dan Multimedia [Datuk Tan Chai Ho]: 
Tuan Yang di-Pertua, saya ingin mengucapkan ribuan  terima kasih kepada Ahli-ahli Yang 
Berhormat yang telah memberi cadangan dan pandangan masing-masing mengenai 
perkara-perkara yang menyentuh bidang tugas Kementerian Tenaga, Komunikasi dan 
Multimedia semasa perbahasan Bajet 2004 khasnya Ahli-ahli Yang Berhormat bagi Parit 
Sulong, Sungai Benut, Shah Alam, Batang Lupar, Kluang, Kuala Pilah, Batu Gajah dan 
Seputeh. 

 Tuan Yang di-Pertua, seperti mana Ahli-ahli Yang Berhormat sedia maklum, 
industri ICT di negara ini telah mengalami pembangunan yang amat pesat.  Puratanya, 
industri ICT di negara ini telah mencatatkan pertumbuhan pada kadar melebihi 10 peratus 
setahun semenjak tahun 2000.  Sebagai contoh, pasaran perkhidmatan telefon selular telah 
meningkat secara mendadak semenjak tahun 2000 dengan mencatatkan pertumbuhan 
purata tahunan melebihi 25 peratus. 

 [Timbalan Yang di-Pertua (Datuk Lim Si Cheng) mempengerusikan Mesyuarat] 

Hasil daripada itu, bilangan pelanggan telah bertambah daripada 5.1 juta pada 
tahun 2000 kepada sekitar 9.9 juta pada Jun 2003.  Dalam jangka masa yang sama, iaitu 
tempoh 2000 hingga 2003, peningkatan yang amat memberangsangkan juga telah 
dicatatkan dari segi pelanggan Internet, yang telah meningkat daripada 1.6 juta kepada 2.6 
juta, atau kenaikan sebanyak 61 peratus.   

 Dari segi bilangan pengguna Internet, jumlahnya dianggarkan sebanyak tiga kali 
ganda, berpandukan anggaran sekurang-kurangnya tiga orang pengguna untuk setiap 
pelanggan.  Begitu juga dari segi pendidikan komputer, peratusan penduduk yang 
mempunyai komputer peribadi telah mencapai 14.5 peratus pada akhir tahun 2002 
berbanding hanya 9.4 peratus pada tahun 2000.  Untuk sektor perkhidmatan aplikasi 
kandungan atau lebih dikenali ……. 

 Datuk Haji Wan Junaidi bin Tuanku Jaafar:  [Bangun] 

 Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat bagi Batang Lupar bangun. 

 Datuk Haji Wan Junaidi bin Tuanku Jaafar:  Terima kasih Tuan Yang di-Pertua 
dan terima kasih kepada Timbalan Menteri.  Saya memang memujilah dari segi 
pembangunan dan infrastruktur yang dilaksanakan oleh pihak kerajaan berhubung dengan 
perhubungan telefon, penggunaan Internet dan sebagainya.  Sebagaimana kita juga 
mengetahui, ada research yang menunjukkan bahawa in the last hundred years, dari segi 
komunikasi dan perhubungan ini, is better than a thousand years before the last hundred 
years.  Maknanya, 10 tahun yang kebelakangan ini lebih cepat daripada 100 tahun kalau 
dibandingkan 100 tahun sebelum the last decade.   

Jadi, dalam keadaan yang sedemikian, kita kena bergerak cepat.  Kalau kita tidak 
bergerak cepat kita akan ketinggalan.  Jadi, persoalan yang dibangkitkan oleh ramai Ahli 
Parlimen di sini ialah mengenai persoalan disparity, ataupun perbezaan the digital divide 
antara orang bandar dengan orang di luar bandar.  Nisbah atau fakta yang ditunjukkan oleh 
kementerian adalah merangkumi seluruh Malaysia.  Kalau orang di bandar, umpamanya di 
rumah saya sendiri mempunyai dua perhubungan Internet, kalau ini dilihat sebagai satu 
kelebihan,  orang di luar bandar dalam satu kampung, kalau ada satu, dua, tiga Internet 



Berhormatlah ahli-ahli yang dekat dengan kampung-kampung dan dengan adanya perkhidmatan Yang Berhormat memberi maklum balas, kementerian amat berterima kasih. Tuan Yang di-Pertua, sekianlah sahaja jawapan saya terhadap isu-isu yang dibangkitkan oleh Ahli-ahli Yang Berhormat. Bagi perkara-perkara lain yang disentuh oleh Ahli-ahli Yang Berhormat tetapi tidak sempat dijawab di sini, kementerian saya akan mengambil perhatian dan akan mengambil tindakan yang sewajarnya. Sekian, terima kasih. Tuan Yang di-Pertua: Kementerian Tenaga, Komunikasi dan Multimedia. 11.59 pagi. Timbalan Menteri Tenaga, Komunikasi dan Multimedia [Datuk Tan Chai Ho]: Tuan Yang di-Pertua, saya ingin mengucapkan ribuan terima kasih kepada Ahli-ahli Yang Berhormat yang telah memberi cadangan dan pandangan masing-masing mengenai perkara-perkara yang menyentuh bidang tugas Kementerian Tenaga, Komunikasi dan Multimedia semasa perbahasan Bajet 2004 khasnya Ahli-ahli Yang Berhormat bagi Parit Sulong, Sungai Benut, Shah Alam, Batang Lupar, Kluang, Kuala Pilah, Batu Gajah dan Seputeh. Tuan Yang di-Pertua, seperti mana Ahli-ahli Yang Berhormat sedia maklum, industri ICT di negara ini telah mengalami pembangunan yang amat pesat. Puratanya, industri ICT di negara ini telah mencatatkan pertumbuhan pada kadar melebihi 10 peratus setahun semenjak tahun 2000. Sebagai contoh, pasaran perkhidmatan telefon selular telah meningkat secara mendadak semenjak tahun 2000 dengan mencatatkan pertumbuhan purata tahunan melebihi 25 peratus. [Timbalan Yang di-Pertua (Datuk Lim Si Cheng) mempengerusikan Mesyuarat]. Hasil daripada itu, bilangan pelanggan telah bertambah daripada 5.1 juta pada tahun 2000 kepada sekitar 9.9 juta pada Jun 2003. Dalam jangka masa yang sama, iaitu tempoh 2000 hingga 2003, peningkatan yang amat memberangsangkan juga telah dicatatkan dari segi pelanggan Internet, yang telah meningkat daripada 1.6 juta kepada 2.6 juta, atau kenaikan sebanyak 61 peratus. Dari segi bilangan pengguna Internet, jumlahnya dianggarkan sebanyak tiga kali ganda, berpandukan anggaran sekurang-kurangnya tiga orang pengguna untuk setiap pelanggan. Begitu juga dari segi pendidikan komputer, peratusan penduduk yang mempunyai komputer peribadi telah mencapai 14.5 peratus pada akhir tahun 2002 berbanding hanya 9.4 peratus pada tahun 2000. Untuk sektor perkhidmatan aplikasi kandungan atau lebih dikenali ....... Datuk Haji Wan Junaidi bin Tuanku Jaafar: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat bagi Batang Lupar bangun. Datuk Haji Wan Junaidi bin Tuanku Jaafar: Terima kasih Tuan Yang di-Pertua dan terima kasih kepada Timbalan Menteri. Saya memang memujilah dari segi pembangunan dan infrastruktur yang dilaksanakan oleh pihak kerajaan berhubung dengan perhubungan telefon, penggunaan Internet dan sebagainya. Sebagaimana kita juga mengetahui, ada research yang menunjukkan bahawa in the last hundred years, dari segi komunikasi dan perhubungan ini, is better than a thousand years before the last hundred years. Maknanya, 10 tahun yang kebelakangan ini lebih cepat daripada 100 tahun kalau dibandingkan 100 tahun sebelum the last decade. Jadi, dalam keadaan yang sedemikian, kita kena bergerak cepat. Kalau kita tidak bergerak cepat kita akan ketinggalan. Jadi, persoalan yang dibangkitkan oleh ramai Ahli Parlimen di sini ialah mengenai persoalan disparity, ataupun perbezaan the digital divide antara orang bandar dengan orang di luar bandar. Nisbah atau fakta yang ditunjukkan oleh kementerian adalah merangkumi seluruh Malaysia. Kalau orang di bandar, umpamanya di rumah saya sendiri mempunyai dua perhubungan Internet, kalau ini dilihat sebagai satu kelebihan, orang di luar bandar dalam satu kampung, kalau ada satu, dua, tiga Internet.